CELEX: 32013D0631
Language: hr
Date: 2013-10-29 00:00:00
Title: 2013/631/EU: Odluka Komisije оd 29. listopada 2013. o sukladnosti jediničnih cijena za naplatne zone u 2014. godini na temelju članka 17. Provedbene uredbe Komisije (EU) br. 391/2013 (priopćeno pod brojem dokumenta C(2013) 7095)

31.10.2013   
            
            
               HR
            
            
               Službeni list Europske unije
            
            
               L 289/68
            
         ODLUKA KOMISIJE
   оd 29. listopada 2013.
   o sukladnosti jediničnih cijena za naplatne zone u 2014. godini na temelju članka 17. Provedbene uredbe Komisije (EU) br. 391/2013
   (priopćeno pod brojem dokumenta C(2013) 7095)
   (2013/631/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 15.,
   budući da:
   
               (1)
            
            
               Provedbenom uredbom Komisije (EU) br. 391/2013 (2) utvrđuje se zajednički plan obračuna naknada za usluge u zračnoj plovidbi. Zajednički plan obračuna naknada sastavni je element u ostvarenju ciljeva programa izvedbe kako je utvrđeno na temelju članka 11. Uredbe (EZ) br. 549/2004 Europskog parlamenta i Vijeća (3) i Provedbene uredbe Komisije (EU) br. 390/2013 (4).
            
         
               (2)
            
            
               Odlukom Komisije 2011/121/EU (5) utvrđuju se ciljevi performansi na razini cjelokupnog EU-a uključujući ciljeve povezane s isplativosti za pružanje usluga u zračnoj plovidbi za razdoblje od 2012. do 2014. godine. Pismima od 19. srpnja 2012. i 17. prosinca 2012. Komisija je obavijestila države članice da su njihovi revidirani planovi performansi i ciljevi usklađeni s donesenim ciljevima performansi na razini cjelokupnog EU-a te da na odgovarajući način pridonose njihovu ostvarenju. Planovi učinkovitosti troškova određuju se s obzirom na utvrđene jedinične cijene.
            
         
               (3)
            
            
               Člankom 17. stavkom 1. točkom (c) Provedbene uredbe (EU) br. 391/2013 predviđa se da Komisija procjenjuje jedinične cijene za naplatne zone u 2014. godini koje su Komisiji podnijele države članice do 1. lipnja 2013. nakon zahtjeva iz članka 9. stavka 1. te članka 9. stavka 2. te Uredbe. Ovom procjenom provjerava se usklađenost jediničnih cijena u 2014. godini s provedbenim uredbama (EU) br. 390/2013 i (EU) br. 391/2013.
            
         
               (4)
            
            
               Komisija je procijenila jedinične cijene za naplatne zone u 2014. godini uz podršku tijela za vrednovanje rezultata te središnjeg ureda Eurocontrola za rutne naknade koristeći podatke i dodatne informacije koje su do lipnja 2013. omogućile države članice. U ovoj procjeni uzeti su u obzir dana objašnjenja i ispravci prije savjetodavnog sastanka 26. lipnja 2013. koji se tiču primjene članka 9. stavka 1. Provedbene uredbe (EU) br. 391/2013 te daljnju korespondenciju između Komisije i Danske, Estonije, Irske, Španjolske, Francuske, Italije, Mađarske, Malte, Nizozemske, Rumunjske, Švedske i Ujedinjene Kraljevine.
            
         
               (5)
            
            
               Danska, Francuska, Italija, Nizozemska i Rumunjska predložile su djelomično ili potpuno nadoknaditi prilagodbe predviđene Provedbenom uredbom (EU) br. 391/2013 s učinkom snižavanja ili održavanja određene razine jedinične cijene, što je u interesu korisnika zračnog prostora. Stoga, ti iznosi ne bi se trebali povratiti tijekom sljedećih godina.
            
         
               (6)
            
            
               Komisija napominje da Španjolska namjerava primijeniti prijelaznu odredbu u skladu s člankom 2. Provedbene uredbe Komisije (EU) 1191/2010 (6). Komisija je provjerila informacije koje je o ovome dobila od Španjolske te se složila da Španjolska ispunjava uvjete članka 2. Provedbene uredbe (EU) br. 1191/2010 te može odlučiti izuzeti od članka 11.a stavka 3. Uredbe Komisije (EZ) br. 1794/2006 (7) određene troškove pružatelja usluga u zračnoj plovidbi. Stoga bi se mehanizam podjele rizika dobitka ili gubitka u prometu u omjeru od 30:70 koji proizlazi iz razlike između trenutačnih jedinica pružanja usluga te predviđenih jedinica pružanja usluga između pružatelja usluga u zračnoj plovidbi i korisnika zračnog prostora već trebao primjenjivati s razlikom od 0 %, a ne 2 %. U skladu s člankom 2. Uredbe (EU) br. 1191/2010 te odlukom o smanjenju jedinične cijene koju je donijela Španjolska za 2012. godinu, ovo izuzeće ograničeno je na dijeljenje rizika u prometu s obzirom na prihode te godine. Španjolska namjerava proširiti predviđeni prijenos tijekom sljedećih godina, počevši od 2015.
            
         
               (7)
            
            
               Člankom 17. stavkom 1. točkom (d) Provedbene uredbe (EU) br. 391/2013 predviđa se da će Komisija obavijestiti dotične države članice u kojima su jedinične cijene usklađene s provedbenim uredbama (EU) br. 390/2013 i (EU) br. 391/2013.
            
         
               (8)
            
            
               Obaviješću da su jedinične cijene za naplatne zone u skladu s provedbenim uredbama (EU) br. 390/2013 i (EU) br. 391/2013 ne smije dovoditi u pitanje članak 16. Uredbe (EZ) br. 550/2004.,
            
         DONIJELA JE OVU ODLUKU:
   Članak 1.
   Jedinične cijene za naplatne zone u 2014. godini u Prilogu ovoj Odluci u skladu su s provedbenim uredbama (EU) br. 390/2013 i (EU) br. 391/2013.
   Članak 2.
   Obaviješću da su jedinične cijene za naplatne zone u skladu s provedbenim uredbama (EU) br. 390/2013 i (EU) br. 391/2013 ne dovodi u pitanje članak 16. Uredbe (EZ) br. 550/2004.
   Članak 3.
   Ova je Odluka upućena državama članicama.
   
      Sastavljeno u Bruxellesu 29. listopada 2013.
      
         
            Za Komisiju
         
         Siim KALLAS
         
            Potpredsjednik
         
      
   
   
      (1)  SL L 96, 31.3.2004., str. 10.
   
      (2)  Provedbena uredba Komisije (EU) br. 391/2013 od 3. svibnja 2013. o utvrđivanju zajedničkog statusa obračuna naknada za usluge u zračnoj plovidbi (SL L 128, 9.5.2013., str. 31.).
   
      (3)  Uredba (EZ) br. 549/2004 Europskog parlamenta i Vijeća od 10. ožujka 2004. godine o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).
   
      (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
   
      (5)  Odluka Komisije 2011/121/EU od 21. veljače 2011. o utvrđivanju ciljeva performansi i graničnih vrijednosti za upozoravanje na razini cjelokupne Europske unije za pružanje usluga u zračnoj plovidbi za godine 2012. do 2014. (SL L 48, 23.2.2011., str. 16.).
   
      (6)  Uredba Komisije (EU) br. 1191/2010 od 16. prosinca 2010. o izmjeni Uredbe (EZ) br. 1794/2006 o uspostavi zajedničkog sustava obračuna naknada za usluge u zračnoj plovidbi (SL L 333, 17.12.2010., str. 6.).
   
      (7)  Uredba Komisije (EZ) br. 1794/2006 od 6. prosinca 2006. o uspostavi zajedničkog sustava obračuna naknada za usluge u zračnoj plovidbi (SL L 341, 7.12.2006., str. 3).
   
      PRILOG
      
                  Naplatne zone
               
               
                  Rutne jedinične cijene u 2014. godini
                  u nacionalnoj valuti (1)
                  
                  ISO oznaka
               
            
                  Belgija i Luksemburg
               
               
                  72,04 EUR
               
            
                  Bugarska
               
               
                  73,50 BGN
               
            
                  Češka
               
               
                  1 198,16 CZK
               
            
                  Danska
               
               
                  537,56 DKK
               
            
                  Njemačka
               
               
                  77,32 EUR
               
            
                  Estonija
               
               
                  23,97 EUR
               
            
                  Irska
               
               
                  30,62 EUR
               
            
                  Grčka
               
               
                  34,53 EUR
               
            
                  Španjolska (kontinentalna)
               
               
                  71,69 EUR
               
            
                  Španjolska, Kanarski otoci
               
               
                  58,36 EUR
               
            
                  Francuska
               
               
                  65,77 EUR
               
            
                  Italija
               
               
                  78,83 EUR
               
            
                  Cipar
               
               
                  38,41 EUR
               
            
                  Latvija
               
               
                  19,99 LVL
               
            
                  Litva
               
               
                  162,08 LTL
               
            
                  Mađarska
               
               
                  13 190,76 HUF
               
            
                  Malta
               
               
                  27,61 EUR
               
            
                  Nizozemska
               
               
                  66,47 EUR
               
            
                  Austrija
               
               
                  73,39 EUR
               
            
                  Poljska
               
               
                  148,89 PLN
               
            
                  Portugal - Lisabon
               
               
                  38,74 EUR
               
            
                  Rumunjska
               
               
                  168,83 RON
               
            
                  Slovenija
               
               
                  67,46 EUR
               
            
                  Slovačka
               
               
                  60,04 EUR
               
            
                  Finska
               
               
                  52,06 EUR
               
            
                  Švedska
               
               
                  638,85 SEK
               
            
                  Ujedinjena Kraljevina
               
               
                  70,46 GBP
               
            
         (1)  Ove jedinične cijene ne uključuju administrativne jedinične cijene iz članka 18. Provedbene uredbe (EU) br. 391/2013 koje se odnose na države stranke višestranog sporazuma Eurocontrola koji se odnosi na rutne naknade.